แบงก์โน้ตส์
ผ่างๆ พ่อแม่พี่น้องเอ้ย!
7 ส.ค. 2555

เมื่อไหร่?
ผ่างๆ พ่อแม่พี่น้องเอ้ย!
เตรียมรับมือกันไว้ให้ดี คนโตตัวเล็ก “ทนุศักดิ์ เล็กอุทัย” รมช.คลัง สายตรงวังบัวบาน แอบกระซิบมาว่า...
การปรับโครงสร้างภาษีเงินได้บุคคลธรรมดาเพื่อช่วยคนมีรายได้น้อยและอุ้มชูคนรวยกำลังเป็นรูปเป็นร่าง
ขณะนี้กระทรวงการคลังได้เห็นชอบแนวทางที่กรมสรรพากรเสนอให้มีการปฏิรูปการจัดเก็บภาษีเพื่อรับมือกับการเปิดเสรีการค้าเรียบโร้ย
แนวทางที่แน่ชัดคือ จะมีการลดเพดานจัดเก็บและการซอยขั้นให้ถี่ขึ้น เป็น 5-10-15-20-25-30% จัดเก็บสูงสุดที่ 35% 
ถือว่าลดลงมาจากปัจจุบันที่สรรพากรเขาใจดีเก็บภาษีแบบขั้นบันไดพรวดเดียว 10-20-30% และสูงสุดที่ 37% 
อัตราใหม่ช่วยคนที่เริ่มเสียภาษีไม่ต้องแบกหลังแอ่น เพราะช่องว่างภาษีแคบลงจากที่เคยจ่ายไป 10% ก็ลดลงมาครึ่งหนึ่ง...โห ตั้งครึ่งเชียวล่ะ
ส่วนบรรดาเศรษฐีที่เสียภาษีสูงสุดอยู่ 37% จำนวนจิ๊บจ๊อยไม่ถึง 2 หมื่นคนนั้น ก็จะได้ของแถมไปด้วย เพราะรัฐบาลใจดียอมลดภาษีลงมาให้ 2% จาก 37% ก็เก็บแค่ 35% 
ขนหน้าแข้งไม่ร่วงดอกสิบอกไห่ 
ว่าแต่จะเริ่มเมื่อไหร่ ไม่บอกแฮะ